AIŠKINAMASIS RAŠTAS

Dėl sprendimo pirkti socialinį būstą Molėtų rajono savivaldybės nuosavybėn

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija (toliau – Administracija) 2019 m. sausio 8 d. paskelbė, kad skelbiamų derybų būdu perka savivaldybės socialinio būsto fondui plėsti 5 butus. Administracija gavo vieną pasiūlymą. Pasiūlymą dėl dviejų kambarių buto, esančio Molėtų r. sav., Molėtų m., Tiesos g. 16-4, Socialinio būsto pirkimo komisija (toliau – komisija) pripažino ekonomiškai naudingu. Komisijos nariai butą apžiūrėjo, atliko techninį vertinimą ir nustatė, kad butas atitinka Molėtų rajono savivaldybės socialinių būstų pirkimo skelbiamų derybų būdu sąlygas. Nepriklausomi turto vertintojai butą įvertino 31000 eur. Buto pardavėja MB „Akeita“ buvo pakviesta dėl derybų. Pardavėja sutiko parduoti už 34000 Eur (2019 m. sausio 21 d. protokolas Nr. T24-3). Komisija, atsižvelgdama į tai, kad labai maža būstų pasiūla, ir į tai, kad Savivaldybė turi galimybę pirkti iki 10 proc. didesne kaina, negu įvertina nepriklausomi turto vertintojai, (2019 m. kovo 19 d. protokolas Nr. T24-11) priėmė galutinį sprendimą dėl derybas laimėjusio kandidato pasiūlymo, t. y dėl 32,58 kv. m dviejų kambarių buto, esančio Molėtų r. sav., Molėtų m., Tiesos g. 16-4.

Molėtų rajono savivaldybės administracijos direktorius priėmė sprendimą dėl būsto pirkimo (2019 m. kovo 19 d. įsakymas Nr. B6-224 „Dėl derybas laimėjusio kandidato“).

Parengto sprendimo projekto tikslas – priimti sprendimą pirkti 52,58 kv. m ploto dviejų kambarių buto, esančio Molėtų r. sav., Molėtų m., Tiesos g. 16-4.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 15 punktas, 16 straipsnio 2 dalies 31 punktas, 4 dalis, 48 straipsnio 1 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktas;

Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“, 67 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – savivaldybė įsigys socialinį būstą, kuris bus skirtas asmeniui arba šeimai.

Neigiamų pasekmių nenumatoma.

**4. Priemonės sprendimui įgyvendinti**

Bus parengta ir pasirašyta pirkimo - pardavimo sutartis.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikis: savivaldybės lėšos – 7650 Eur ir ES lėšos - 26350 Eur.

**6. Vykdytojai, įvykdymo terminai**

Molėtų rajono savivaldybės administracija.